देश में नोटबंदी की घोषणा के बाद स्वाभाविक रूप से शेयर बाजार पर इस का विपरीत असर रहा. प्रधानमंत्री नरेंद्र मोदी की 8 नवंबर को अचानक की गई नोटबंदी की घोषणा का बौंबे स्टौक ऐक्सचेंज सूचकांक पर जबरदस्त असर रहा. सूचकांक झूले की तरह झूलता रहा और कई बार तो 600 अंक तक की भारी गिरावट पर बंद हुआ. रुपया भी इस दौरान रिकौर्ड स्तर तक गिरा और यह 69 रुपए प्रति डौलर के स्तर तक पहुंच गया. इन सब स्थितियों के बावजूद बाजार में अचानक कई बार तेजी देखी गई और 22नवंबर को सूचकांक लगातार हर दिन की गिरावट से तेजी पर बंद हुआ.